Սուրբ Հրեշտակի կամուրջ

Սուրբ Հրեշտակի կամուրջ (իտալ.՝ Ponte Sant’Angelo), հետիոտն կամուրջ Տիբեր գետի վրա՝ Հռոմում՝ կառուցված 134-139 թվականներին Հռոմի կայսր Ադրիանոսի կողմից։ Կամուրջը քաղաքի կենտրոնը կապում էր Ադրիանոսի դամբարանի հետ և ավելի ուշ մտավ Սուրբ Հրեշտակի ամրոցի կազմի մեջ։ Քանի որ կամուրջը տանում էր դեպի Ադրիանոսի դամբարան, հռոմեացիները դրան կոչեցին «Ադրիանոսի կամուրջ» կամ «Էլիայի կամուրջ»։ Երեսպատված է մարմարե սալիկներով։ 1450 թվականին կամրջի բազրիքները չդիմացան դեպի Սուրբ Պետրոսի տաճար շտապող ուխտագնացների հոսքին և փլվեցին. բազմաթիվ ուխտագնացներ զոհվեցին։ Ի պատասխան պապը հրամայեց քանդել հնագույն հաղթակամարը, որն իբր փակում էր կամրջի ելքը։ 16-րդ դարից ավանդույթ ձևավորվեց կամրջից կախել մահապատժի ենթարկված հանցագործների մարմինները։ Հենց այդ ժամանակ էլ կամրջին հայտնվեցին առաքյալներ Պետրոսի (Լորենցետտոյի գործ, 1530) և Պողոսի (Պաոլո Ռոմանոյի գործ, 1463) արձանները, որոնց հետագայում Բերնինիի ջանքերով ավելացան հրեշտակների ևս տասն արձաններ։ Հրեշտակների երկու արձան (բնօրինակներ) պահպանվում են Սանտ Անդրեա դելլա Ֆրատե եկեղեցում։ Մշակույթում Կամուրջը կարելի է տեսնել Assassin's Creed: Brotherhood խաղում։ 16-րդ դարի սկզբում կամուրջը միակ ճանապարհն էր դեպի Վատիկան և Սուրբ Հրեշտակի ամրոց։ Ծանոթագրություններ Գրականություն O’Connor, Colin (1993). Roman Bridges. Cambridge University Press, pp. 65f., ISBN 0-521-39326-4 Արտաքին հղումներ * The Waters of Rome: Tiber River Bridges and the Development of the Ancient City of Rome Արխիվացված 2008-09-16 Wayback Machine Ponte di Castel Sant'Angelo Virtual 360° panorama and photos. Satellite image Angels of the Passion Multimedia feature from Beliefnet.com